
	BIRŠTONO SAVIVALDYBĖS AdministraCIJOS

DIREKTORIUS

	


ĮSAKYMAS
dėl Birštono savivaldybės administracijos direktoriaus 2005 m. liepos 5 d. įsakymu Nr. AV-131 „Dėl teritorijos prie VšĮ „Tulpės“ sanatorijos naudojamų pastatų Birštone, Birutės ir B. Sruogos gatvėse, detaliojo plano tvirtinimo“ patvirtinto detaliojo plano keitimo inicijavimo
2017 m. liepos 27 d. Nr. AV-252
  Birštonas

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 ir 14 punktais, Lietuvos Respublikos teritorijų planavimo įstatymo 6 straipsnio 3 dalimi, 28 straipsnio 1 ir 4 dalimis, Pasiūlymų teikimo dėl teritorijų planavimo proceso inicijavimo tvarkos aprašo, patvirtinto Lietuvos Respublikos Vyriausybės 2013 m. gruodžio 18 d. nutarimu Nr. 1265, 1, 9 ir 10 punktais, Birštono kurorto bendrojo plano sprendinių korektūra, patvirtinta Birštono savivaldybės tarybos 2010 m. sausio 29 d. sprendimu Nr. TS-13, Birštono miesto centrinės dalies architektūrinės-erdvinės kompozicijos specialiuoju planu, patvirtintu Birštono savivaldybės tarybos 2013 m. gruodžio 20 d. sprendimu Nr. TS-226 „Dėl Birštono miesto centrinės dalies architektūrinės-erdvinės kompozicijos specialiojo plano patvirtinimo“:

1. I n i c i j u o j u Birštono savivaldybės administracijos direktoriaus 2005 m. liepos   5 d. įsakymu Nr. AV-131 „Dėl teritorijos prie VšĮ „Tulpės“ sanatorijos naudojamų pastatų Birštone, Birutės ir B. Sruogos gatvėse, detaliojo plano tvirtinimo“ patvirtinto detaliojo plano keitimą.

2. P a v e d u Birštono savivaldybės administracijos Bendrojo skyriaus vyriausiajam informatikos specialistui įsakymą paskelbti Birštono savivaldybės interneto svetainėje (www.birstonas.lt).

Šis įsakymas gali būti skundžiamas Kauno apygardos administraciniam teismui (A. Mickevičiaus g. 8A, Kaunas) Lietuvos Respublikos administracinių bylų teisenos įstatymo Nr. VIII-1029 nustatyta tvarka per vieną mėnesį nuo jo paskelbimo dienos.

